خاریجی ایشلر باخانی مؤولود چاووش‌اوغلو، اولوسلارآراسی ایلیشکیلرین و گوند‌مین سرعتله دییشدیگینی بیان ائد‌رک، بو دییشیک‌لیکلرله آیاقلاشماغین لازیم اولدوغونو بیلدیردی.
ایستانبول تکنیک اونیوئرسیته‌سینده گئچیریله‌ن کنفرانسدا دانیشان مؤولود چاووش‌اوغلو، گیریشیمچی و اینسانی خاریجی سیاستی اوچون میدان‌دا و ماسا آرخاسیندا گوجلو اولماغین ضروری اولدوغونو، تۆرکیه‌نین خاریجی سیاستده "یورد‌دا صلح، جهان‌دا صلح" پرینسیپینی منیمسه‌دیگینی بیلدیردی.
اولوسلارآراسی ایلیشکیلرین و گوند‌مین سرعتله دییشدیگینی وورغولایان چاووش‌اوغلو، بو دییشیک‌لیکلرله آیاقلاشماغین اؤنمینی دیله گتیردی.
آراچیلیقدا برند حالینا گلن تۆرکیه‌نین موختلیف جغرافیالاردا بو رولو اوزرینه گؤتوردویونو وورغولایان چاووش‌اوغلو، روسیا ایله اوکراینا آراسیندا تاخیل آنلاشما‌سی و اسیر موبادیله‌سینین تۆرکیه‌نین آراچیلیغی سایه‌سینده اولدوغونو خاطیرلاتدی.
چاووش‌اوغلو، نقلیات و انرژی دهلیزلرین‌ده باغلانتیلار قوردوقلارینی، مدرن ایپک یولونو یئنیدن برپا ائتدیکلرینی، اورتا دهلیزه فعاللیق قازاندیردیقلارینی دئدی.
قاراباغ ظفرین‌دن سونرا تۆرک دۆنیاسیندا یئنی فورصتلر اورتایا چیخدیغینا دقت چکن چاووش‌اوغلو:
"تۆرک دۆنیاسینین اؤزونه اولان گۆونینین هر گئچن گون آرتدیغینی گؤروروک.  قاراباغ ظفریندن سونرا بیر شئی اولسا ‘تۆرکیه بیزیم یانیمیزدا اولار’ آنلاییشی گۆجله‌نیر" دگرلندیرمه‌سینی دیله گتیردی.
